Joe Biden forseti Bandaríkjanna sagði í vikunni í ræðu á þingi að mikill viðsnúningur hefði orðið í Bandaríkjunum frá því hann tók við völdum fyrir 100 dögum. Enga uppgjör væri að finna á Bandaríkjamönnum. Bogi Ágústsson tók saman.
Stjórnmálaskýrendur telja flestir að allt annar bragur sé á fyrstu mánuðum stjórnartíðar Bidens en Trumps fyrir fjórum árum. Gengið hafi verið skipulega til verka, stjórnin í Washington sé skipuð reyndu og hæfu fólki og stefnan sé skýr. Þá er nefnt að Kamala Harris, varaforseti, gegni veigameira hlutverki en hafi gengið og gerst um fyrri varaforseta. Sigríður Rut Júlíusdóttir, hæstaréttarlögmaður, stundaði framhaldsnám í Bandaríkjunum og fylgist gjörla með stjórnmálum vestra. Hún segir að mikill munur sé frá forsetatíð Donalds Trumps.
Sjálfur sagði Joe Biden í ræðu í þinginu í vikunni að þetta hefðu verið eitt hundrað dagar björgunar- og endurnýjunarstarfa, hann teldi Bandaríkin reiðubúin til að lyfta sér flugs. Við erum aftur í vinnu, dreymir drauma, uppgötvum hluti og erum í forystu í heiminum á ný. Við höfum sýnt hvert öðru og heiminum að það er engin uppgjöf í Ameríku, engin.
After 100 days of rescue and renewal, America is ready for a takeoff, in my view. We're working again, dreaming again, discovering again and leading the world again. We have shown each other and the world that there's no quit in America, none
After 100 days of rescue and renewal,
John Kennedy, öldungadeildarþingmaður repúblikana í Louisiana, sagði að Biden hefði í ræðu sinni í þinginu hafa getað sparað sér mikinn tíma með því að segja einfaldlega það sem hafi verið kjarninn í máli hans, ég er Biden forseti, ég vil að þið sendið frelsi ykkar og allar eigur til Washington.
Nánar er fjallað um stöðuna í bandarískum stjórnmálum í Heimskviðum sem eru á dagskrá Rásar-1 að loknum hádegisfréttum.